2016. gada 18. augustā Rīkojums Nr. 459

Rīgā (prot. Nr. 40  4. §)

**Grozījumi Korupcijas novēršanas un apkarošanas pamatnostādnēs
2015.–2020. gadam**

1. Izdarīt Korupcijas novēršanas un apkarošanas pamatnostādnēs
2015.–2020. gadam (apstiprinātas ar Ministru kabineta 2015. gada 16. jūlija rīkojumu Nr. 393) šādus grozījumus:

1.1. papildināt 5.5. nodaļu aiz vārdiem "abpusējās palīdzības sniegšanas ietvaros" ar šāda satura tekstu:

"Lai sekmīgi turpinātu KNAB uzsāktās darbības saistībā ar ārvalstu amatpersonu kukuļošanas lietu atklāšanu, KNAB pievērsīs papildu centienus spējai atklāt un izmeklēt ārvalstu amatpersonu kukuļošanas gadījumus. Papildus esošajām prioritātēm KNAB pastiprinātu uzmanību pievērsīs ar korupciju saistītu noziedzīgi iegūtu līdzekļu legalizācijas un grāmatvedības pārkāpumu novēršanai, atklāšanai un likuma izpildei, kā arī ar ārvalstu amatpersonu kukuļošanu saistītiem noziedzīgiem nodarījumiem saskaņā ar ESAO 2009. gada III rekomendāciju.";

1.2. aizstāt 6. nodaļas 9.1. apakšpunktā skaitļus "31.08.2016." ar skaitļiem "01.09.2017.";

1.3. aizstāt 6. nodaļas 12.1. apakšpunktā skaitļus "30.06.2016." ar skaitļiem "31.12.2016.";

1.4. aizstāt 6. nodaļas 12.1. apakšpunktā saīsinājumus "KNAB, IEM, TM" ar saīsinājumiem "FM, TM, IEM" un papildināt aiz saīsinājuma "KD" ar saīsinājumu "KNAB".

2. Korupcijas novēršanas un apkarošanas birojam nedēļas laikā iesniegt precizētās pamatnostādnes Valsts kancelejā.

Ministru prezidents Māris Kučinskis

Tieslietu ministra vietā –

kultūras ministre Dace Melbārde